Сталічны Дзяржаўны музей гісторыі беларускай літаратуры таксама прымае актыўны ўдзел у справе ўшанавання памяці паэта. Дзеля гэтага зроблена перасоўная выстава “Гартаючы жыцця свайго старонкі…”, якая распавядзе, у першую чаргу моладзі, пра жыццёвы і творчы шлях пісьменніка. Яна ахоплівае не толькі дзейнасць паэта ў межах беларускай культуры, але і расказвае пра яго сяброўскія адносіны з прадстаўнікамі іншых народаў, раскрывае перакладчыцкую дзейнасць паэта на нацыянальную мову лепшых твораў сусветнай літаратурнай класікі.